ཁྱོད་རང་ཚོས་བོད་ཀྱི་རིག་གཞུང་སྤྱི་དང་ལྷག་པར་དུ་བོད་ཀྱི་སྐད་ཡིག་ལ་དོ་སྣང་བྱས་ཏེ་བདག་པོ་བརྒྱག་གི་ཡིན་ཞེས་ཡི་གེ་ཞིག་འདུགདེ་ཧ་ཅང་ཡག་པོ་རེད།དེ་རིང་ཁྱོད་ཚོ་བོད་པ་མིན་པ་ཚོས་ཀྱང་གོང་དུ་བཤད་པ་ལྟར་སངས་རྒྱས་པའི་ཆོས་དང་སངས་རྒྱས་པའི་ལྟ་གྲུབ་ལ་དོ་སྣང་སླེབས་སྐབས་བོད་སྐད་ཀྱི་ཐོག་ལ་དོ་སྣང་བྱེད་མཁན་ཡོང་གི་ཡོད་པ་རེད།ང་ཚོ་བོད་པ་ལ་སོ་སོའི་སྐད་ཡིག་གི་ཆ་ནས་ཡིན་ནའང་བདག་པོ་རྒྱག་དགོས་པ་དེ་གལ་ཆེན་པོ་རེད།བདག་པོ་བརྒྱབ་ན་བརྒྱབ་རིན་ཡོད་པ་ཞིག་དང་བོད་སྐད་དེ་བདག་པོ་ཡག་པོ་བརྒྱབ་ནས་དོན་དག་ཡག་པོ་ཞིག་ཤེས་ཚེ་འཛམ་གླིང་ལ་ཞབས་འདེགས་སྒྲུབ་ཐུབ་པ་ཞིག་ཏན་ཏན་ཡོད་པ་རེད།གཞན་བཤད་རྒྱུ་མེད།ཐུགས་རྗེ་ཆེ།ཞེས་དང་།ཀ་རྡོར་སྒང་གསུམ་ཞེས་དེ་སྔ་བོད་ནས་རྡོ་རྗེ་གླིང་སྐྱིད་པོ་ཡོད་པ་རེད།ཀ་ལོན་སྦུག་སྐྱིད་པོ་ཡོད་པ་རེད་ཅེས་ཆུང་ཆུང་སྐབས་ནས་གོ་སྡོད་ཀྱི་ཡོད།ཀ་ལོན་སྦུག་དང་རྡོ་རྗེ་གླིང་ཟེར་དུས་ཧ་ཅང་སེམས་ཐག་ཉེ་བོ་འདུགདེ་བཞིན་འབྲས་ལྗོངས་དང་ཀ་རྡོར་སྒང་གསུམ་ཟེར་དུས་ཧ་ཅང་སེམས་ཐག་ཉེ་བོ་འདུགདེ་རིང་འདིར་ཀ་རྡོར་སྒང་གསུམ་གྱི་ཐོག་ནས་བརྟན་བཞུགས་གནང་བ་རེད།དེ་བཞིན་ང་ཚོ་བོད་ཀྱི་ཆོལ་ཁ་སོ་སོའི་ཁུངས་ཀྱི་ཁྱོད་རང་ཚོས་བརྟན་བཞུགས་གནང་བ་རེད།ཁྱོད་རང་ཚོ་དམ་ཚིག་ལྡན་པ་རེད།ངོས་རང་སྤྱིར་འཛམ་གླིང་གི་སེམས་ཚང་མར་ཕན་ཐོགས་བྱེད་པ་ལ་བྱང་ཆུབ་མཆོག་གི་སེམས་ནི་བསྐྱེད་བགྱིས་ནས།།སེམས་ཅན་ཐམས་ཅད་བདག་གིས་མགྲོན་དུ་གཉེར།།ཞེས་བརྗོད་མཁན་ཞིག་ཡིན་པའི་ཆ་ནས་འགྲོ་བ་མཆིས་སོ་ཅོག་ལ་དངོས་དང་བརྒྱུད་པའི་སྒོ་ནས་ག་རེ་ཕན་ཐོགས་བྱེད་ཐུབ་པ་ཞིག་བྱེད་ཀྱི་རེད།ཡང་སྒོས་སོ་སོའི་ལས་དང་སྨོན་ལམ་གྱིས་འབྲེལ་བ་ཡོད་པ་ནི་བོད་གངས་ཅན་འདི་ཆགས་ཡོད།དེར་བརྟེན་ཁྱོད་རང་ཚོས་རེ་བ་བརྒྱབ་པ་ནང་བཞིན་ངོས་ཀྱི་ངོས་ནས་ཀྱང་ལོ་བརྒྱ་སྐོར་སྡོད་ཐུབ་པ་ཕལ་ཆེར་ཡོང་ཐུབ་པ་རེད།དེ་ལ་ངོས་རང་གིས་སྨོན་ལམ་རྒྱག་གི་ཡིན།མཁྱེན་སོང་ངམ།